Professor Jay
Joseph Leonard Haule (amezaliwa tarehe 29 Desemba 1975) ni Mtanzania msanii wa muziki wa hip hop na vilevile mwanasiasa wa Chama cha kisiasa cha Chama cha Demokrasia na Maendeleo (CHADEMA). Amechaguliwa kuwa mbunge wa Mikumi kwa miaka 2015 – 2020. [1]
Anafahamika zaidi kwa jina lake la kisanii Professor Jay (zamani Nigga Jay). Katika Tanzania anatazamika kama msanii aliyeweza kuwateka wazee wasikilize muziki wa Bongo Flava. Hasa kwa kibao alichofanya wakati yupo na kundi la Hard Blasters Crew - Chemsha Bongo. Kundi hilo ni moja ya makundi yaliyofanya muziki hup, ambao hujulikana kama 'muziki wa kizazi kipya', kukubaliwa na sehemu kubwa ya Watanzania.Jay vilevile ni moja kati ya waanzilishi au wasanii wa awali kabisa katika muziki wa hip hop ya Tanzania.
Professor Jay alianza shughuli za muziki mnamo miaka ya 1990 na alijiunga na kundi la 'Hard Blasters Crew' (HBC) mwaka 1994. Mwaka 1995 Jay na HBC walishinda kuwa kundi bora la Hip Hop nchini Tanzania.
Jay na HBC walitoa albamu ya kwanza iitwayo 'Funaga Kazi' mwaka 2000. Albamu hiyo inaaminika kwamba ilileta mapinduzi makubwa sana ya muziki wa Hip Hop nchini Tanzania. Albamu hii yenye ujumbe mzito ina nyimbo kama 'Chemsha Bongo' na 'Mamsapu' ambazo zilichangia kufanya muziki wa 'Bongo Flava' kuwa wa kila rika na kupewa heshima. Kabla ya hapo muziki huo ulionekana kuwa ni muziki wa wahuni.
Professor Jay aliamua kuwa msanii binafsi mnamo 2001 na muda mfupi baada ya hapo akatoa albamu yake ya kwanza iitwayo "Machozi Jasho na Damu". Albamu hii ilivuma haraka sana na kumfanya apate tuzo ya kuwa mtunzi bora wa Hip Hop nchini Tanzania kwa wimbo wake wa 'Ndio Mzee' kutoka kwenye albamu hiyo, wkifuatiwa na wimbo wa "Piga Makofi na Bongo Dar es Salaam"
Mwaka 2003 alitoa albamu ya pili iitwayo "Mapinduzi Halisi" ambayo nayo ilishinda tuzo ya Kili Music Awards kuwa albamu bora ya muziki wa Hip Hop nchini Tanzania kwa mwaka 2003. Albamu hii imebeba nyimbo kama "Zali la Mentali", "Msinitenge," na "Promota Anabeep"
Mwaka 2006 Januari alitoa albamu ya tatu iliyoitwa "J.O.S.E.P.H". Jina la albamu hii lilitokana na nyimbo iliyotoka Mwanzo kabla ya albamu kutoka. Wimbo huu ulichaguliwa kuwa wimbo bora wa Bongo Flava kwenye BBC na Radio One Awards.
Mpya imewahi kuteuliwa kuwa albamu bora ya Hip Hop, mtunzi bora wa nyimbo za Hip Hop, na Nyimbo bora ya Hip Hop ya mwaka kwenye Kili Music Awards. 2006."Nikusaidieje" na baadaye Kisima Music Awards ya Kenya ilikuwa Nyimbo bora ya Hip Hop na Video bora ya Hip Hop kutoka nchini Tanzania.
1 Kili Music Awards (2003) 2 BBC, Radio One Awards (2006) 3 Kili Music Awards (2006)
Hizi ni sehemu ya albamu za muziki alizotoa Nigga Jay
Machozi Jasho na Damu (2001) Mapinduzi Halisi (2003) J.O.S.E.P.H. (2006) Aluta Continua (2007)
1 Lady Jay Dee. ( Bongo Dar es Salaam na Nimeamini) 2 Mc Babu Ayubu. ( Ndio Mzee ) 3 Juma Nature. ( Ndio Mzee na Zali la Mentali ) 4 Q Chilah. ( Msinitenge ) 5 Inspector Haroun. ( Hakuna Noma ) 6 Simple X. ( Piga Makofi na Hakuna Noma ) 7 Jose Chameleone. ( Ndivyo Sivyo - Kutoka Uganda ) 8 Adil a.k.a Hisabati. ( Tunawakilisha na Rapper Msaidizi kwenye Ziara - Kutoka Tanzania )
Jamii:Waliozaliwa 1975 Jamii:Watu walio hai Jamii:Wanasiasa wa Tanzania Jamii:Bunge la Tanzania Jamii:Wanamuziki wa Tanzania